



PASLAUGŲ TEIKIMO SUTARTIS

SPECIALIOSIOS SĄLYGOS (SS)

Sutarties sudarymo data ir Nr. \_\_\_\_\_\_\_\_\_\_\_\_\_\_

1. **SUTARTIES ŠALYS**

|  |  |
| --- | --- |
| **KLIENTAS** | **Akcinė bendrovė Lietuvos oro uostai**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 120864074, PVM mokėtojo kodas LT208640716, registruotos buveinės adresas Rodūnios k. 10A, Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama Saugos ir saugumo departamento direktoriaus Vido Kšano, veikiančio pagal 2024 m. liepos 5 d. įsakymą Nr. 1R-110 (toliau – **Klientas**), ir |
| **PASLAUGŲ TEIKĖJAS** | **UAB Skrivanek**, pagal Lietuvos Respublikos įstatymus teisėtai įregistruota ir veikianti uždaroji bendrovė, juridinio asmens kodas 300023429, registruotos buveinės adresas Švitrigailos g. 11B, Vilnius, Lietuvos Respublika, duomenys apie kurią kaupiami ir saugomi VĮ Registrų centras**,** atstovaujama direktoriaus pavaduotojos Kristinos Šuškevič, veikianti pagal 2014 m. lapkričio 28 d. prokūrą (toliau – **Paslaugų teikėjas**), |
| Klientas ir Paslaugų teikėjas kiekvienas atskirai toliau vadinami „**Šalimi**“, o bendrai vadinami „**Šalimis“**. 1. **SUTARTIES OBJEKTAS, KAINA, TERMINAI**

|  |  |  |
| --- | --- | --- |
|  | **Pirkimo pavadinimas** | *Lietuvių kalbos mokėjimo vertinimo metodikos ir medžiagos sukūrimas. Pirkėjo darbuotojų apmokymas vertinti lietuvių kalbos mokėjimą bei jiems teikiamos Tiekėjo konsultacijos.* |
|  | **Sutarties objektas** | Šia Sutartimi Paslaugų teikėjas įsipareigoja per Sutartyje nurodytą Paslaugų teikimo terminą suteikti Techninėje specifikacijoje nurodytas Paslaugas kaip numatyta Sutartyje ir pašalinti Paslaugų trūkumus (jei tokių būtų), o Klientas įsipareigoja Sutartyje numatyta tvarka priimti tinkamai suteiktas Paslaugas bei sumokėti Paslaugų teikėjui Sutartyje numatytą kainą.Detalus Paslaugų aprašymas pateiktas Techninėje specifikacijoje (Priedas Nr. 2). |
|  | **Paslaugų apimtis** | Detalus Paslaugų apimties aprašymas pateiktas Techninėje specifikacijoje.Sutarties galiojimo laikotarpiu Klientas turi teisę koreguoti perkamų Paslaugų kiekius, neviršijant pradinės Sutarties vertės, išskyrus, jeigu Sutartyje ir Teisės aktuose numatyta tvarka yra pasirašomi Sutarties pakeitimai, susiję su pagal Sutartį teikiamų Paslaugų apimtimi ir Sutarties kaina. Klientas neįsipareigoja nupirkti viso Sutartyje nurodyto Paslaugų preliminaraus kiekio ar bet kokios jo dalies (tiek kiekybine, tiek rūšine išraiška). |
|  | **Paslaugų teikimo vieta** | Nurodyta Techninėje specifikacijoje  |
|  | **Paslaugų suteikimo/****užsakymo įvykdymo terminai** | Nurodyta Techninėje specifikacijoje  |
|  | **Pateikiami dokumentai, įvykdžius užsakymą (suteikus Paslaugas)** | Dokumentai, nurodyti Techninėje specifikacijoje. |
|  | **Paslaugų teikimo terminas** | Paslaugos teikiamos 12 mėnesių nuo Sutarties įsigaliojimo dienos arba tol, kol yra nuperkama Paslaugų už maksimalią Sutarties vertę. |
|  | **Sutarties galiojimo terminas** | Sutartis galioja iki visiško sutartinių įsipareigojimų įvykdymo. |
|  | **Taikoma kainodara**[[1]](#footnote-2): | *fiksuoto įkainio* |
|  | **Paslaugų kainos perskaičiavimas** | Taikoma* + 1. Sutarties kainos/įkainių perskaičiavimas dėl kainų lygio kitimo (toliau – Kainų perskaičiavimas) atliekamas rašytiniu suinteresuotos Šalies prašymu, praėjus ne mažiau kaip 6 (šešiems) kalendoriniams mėnesiams nuo galutinių pasiūlymų pateikimo termino (2024-12-19) pabaigos ar ankstesnio Kainų perskaičiavimo, jeigu Paslaugos ne dėl Paslaugų teikėjo ir jo subteikėjų kaltės vis dar nėra suteiktos:
	1. taikant Valstybės duomenų agentūros (toliau – VDA) tinklapyje[[2]](#footnote-3) rodiklių duomenų bazės statistikos srityje „Ūkis ir finansai (makroekonomika)“, dalyje „Kainų indeksai, pokyčiai ir kainos“, skiltyje „Ūkio subjektams suteiktų paslaugų kainų indeksai ir kainų pokyčiai" paskelbtus Ūkio subjektams suteiktų paslaugų kainų indeksų pokyčius Lietuvos rinkoje pagal M74 „kita profesinė, mokslinė ir teshninė veikla“. Jeigu Kainų perskaičiavimo metu duomenys apie minėtą rodiklį VDA nebeteikiami, Kainų perskaičiavimas atliekamas pagal artimiausią pirkimo objektui tinkamą rodiklį;
	2. indeksavimo laikotarpis negali būti trumpesnis kaip 6 (šeši) kalendoriniai mėnesiai;
		1. Sutartyje nurodyta Paslaugų kaina/įkainiai perskaičiuojami pagal tai, kiek bus pakitęs paskutinis paskelbtas indeksas, lyginant su indeksavimo laikotarpio pradžioje skelbtu kainų indeksu. Indeksavimo laikotarpio pradžia laikomas galutinių pasiūlymų pateikimo termino pabaigos (2024-12-19) ketvirtis arba paskutinio Sutarties pakeitimo, atliekant Kainos perskaičiavimą, ketvirtis (jei šio laikotarpio duomenys Departamente nebeskelbiami, - artimiausias šiam laikotarpiui paskelbtas ketvirtis);
		2. Kainų perskaičiavimas pagal šią Sutartį atliekamas ne dažniau 1 (vieną) kartą per 6 (šešis) mėnesius;
		3. Kainų perskaičiavimas pagal šią Sutartį atliekamas tik tuo atveju, jeigu 2.10.2 papunktyje nurodyto rodiklio pokytis (padidėjimas ar sumažėjimas), yra ne mažiau kaip 5 (penki) procentai, lyginant su indeksavimo laikotarpio pradžioje skelbta informacija;
		4. Kainų perskaičiavimas atliekamas Sutartyje nurodytus kainą/įkainius dauginant iš perskaičiavimo koeficiento (suapvalinto iki dviejų skaičių po kablelio), gauto Šalies prašymo metu paskutinį skelbtą kainų indeksą dalijant iš indeksavimo laikotarpio pradžioje skelbto kainų indekso;
		5. Kainų perskaičiavimas pagal šią Sutartį atliekamas tik tų Paslaugų, kurios pagal Sutartį užsakomos, jeigu taikoma, arba teikiamos po Kainų perskaičiavimo, atžvilgiu, t. y. perskaičiuojama tik dar neužsakytų/nesuteiktų Paslaugų (ar jų dalies) kaina/įkainiai;
		6. Kainų perskaičiavimas įforminamas Sutarties Šalių pasirašomu pakeitimu, kuriame numatomas perskaičiuotos kainos/įkainių įsigaliojimo momentas, dydis, Paslaugos, kurioms jis bus taikomas;
		7. Kaina/įkainiai dėl perskaičiavimo nėra didinami tų Paslaugų atžvilgiu, kurias Paslaugų teikėjas vėluoja teikti Sutartyje numatytais terminais.
 |
| **2.11.** | **Pradinė Sutarties vertė be PVM** | *9 000,00* |
| **2.12.** | **PVM** | *21 proc.* |
| **2.13.** | **Pradinė Sutarties vertė su PVM** | *10 890,00* |
| **2.14.** | **Taikoma nuolaida** | Netaikoma  |
| **2.15.** | **Tiesioginis atsiskaitymas su subteikėjais** | NumatytasSubteikėjui raštu pateikus prašymą Klientui, PĮ nustatyta tvarka sudaromas trišalis susitarimas pagal Kliento parengtą formą, kuriame numatoma Paslaugų teikėjo teisė prieštarauti nepagrįstiems mokėjimams. |
| **2.16.** | **Sutarties įvykdymo užtikrinimas** | Sutarties vykdymas užtikrinamas Sutartyje numatytomis netesybomis.Papildomas Sutarties įvykdymo užtikrinimas netaikomas  |

 |

1. **SUTARTIES PASIRAŠYMAS IR GALIOJIMAS**
	1. Sutartis įsigalioja Sutarties pasirašymo dieną. Sutarties pasirašymo diena yra laikoma diena, kurią Sutartį pasirašė abi Sutarties Šalys. Tuo atveju, jeigu Sutarties Šalys Sutartį pasirašė skirtingomis dienomis, Sutarties pasirašymo diena yra laikoma ta diena, kurią Sutartį pasirašė paskutinė iš Šalių. Jeigu Sutarties pasirašymo datą nurodė tik viena iš Šalių, laikoma, kad abi Šalys pasirašė tą pačią dieną. Sutartis galioja iki visiško sutartinių įsipareigojimų įvykdymo. Paslaugų teikimo termino pabaiga arba Sutarties nutraukimas neatleidžia Sutarties Šalių nuo atitinkamų įsipareigojimų pagal šią Sutartį įvykdymo.
	2. Sutartis galioja iki tinkamo Šalių įsipareigojimų įvykdymo arba Sutarties nutraukimo Sutartyje ar Teisės aktuose nustatyta tvarka. Paslaugų teikimo termino pabaiga arba Sutarties nutraukimas neatleidžia Sutarties Šalių nuo įsipareigojimų pagal šią Sutartį įvykdymo.
2. **PASLAUGŲ PERDAVIMO-PRIĖMIMO TVARKA**
	1. Paslaugų teikėjas, įvykdęs Sutartyje numatytus įsipareigojimus, susijusius su tinkamos kokybės ir Sutarties reikalavimus atitinkančių Paslaugų ar jų dalies (jeigu Sutartyje numatyta galimybė tiekti Paslaugas dalimis) teikimu, Sutartyje nurodytoje vietoje, turi kreiptis į Klientą raštu dėl Paslaugų perdavimo - priėmimo akto pasirašymo.
	2. Klientas turi ne vėliau kaip per 5 (penkias) darbo dienas nuo Paslaugų teikėjo raštiško kreipimosi pasirašyti Paslaugų perdavimo - priėmimo aktą, jei Paslaugos ir jų kokybė atitinka Sutartyje nustatytus reikalavimus. Jeigu Paslaugos neatitinka Sutartyje nustatytų reikalavimų, Klientas turi teisę atsisakyti pasirašyti Paslaugų perdavimo – priėmimo aktą. Apie Paslaugų trūkumus yra pažymima perdavimo – priėmimo akte, nurodant priimto sprendimo motyvus (jei įmanoma, nurodant ir priemones, kurių Paslaugų teikėjas privalo imtis, kad Paslaugų kokybė ir kiti susiję duomenys atitiktų Sutarties reikalavimus ir Paslaugų perdavimo – priėmimo aktas būtų pasirašytas), arba nustatant Paslaugų teikėjui terminą trūkumams pašalinti, kuriuos ištaisius Paslaugų perdavimo – priėmimo aktas būtų pasirašytas.
	3. Popierinės formos Paslaugų perdavimo priėmimo aktas sudaromas dviem egzemplioriais, turinčiais vienodą teisinę galią, po vieną egzempliorių kiekvienai Šaliai. Elektroninės formos aktas, pasirašant jį kvalifikuotais elektroniniais parašais, sudaromas vienu egzemplioriumi. Pasirašydamas Paslaugų perdavimo-priėmimo aktą, Klientas patvirtina, kad Paslaugos suteiktos tinkamai.
3. **ŠALIŲ ATSAKOMYBĖ**
	1. Nuostatos, numatančios Šalių atsakomybę (įskaitant netesybas), yra numatytos Sutarties BS ir yra taikytinos Šalių santykiams pagal šią Sutartį, jei Techninėje specifikacijoje ir šiose Sutarties SS nenumatyta kitaip.
	2. Sutarties BS 12.8 p. pakeičiamas, išdėstant jį taip:

 Nutraukus Sutartį dėl Paslaugų teikėjo kaltės, Klientas turi teisę taikyti Paslaugų teikėjui 10% (dešimt procentų) Pradinės sutarties vertės be PVM dydžio baudą, kurią Klientas turi teisę vienašališkai įskaityti į Paslaugų teikėjui mokėtinas sumas, jas atitinkamai sumažindamas. Jeigu Sutartis nutraukiama dėl Paslaugų teikėjo kaltės, Paslaugų teikėjas privalo atlyginti visus su tuo susijusius Kliento nuostolius.

5.3. Sutarties BS 12.10 p. pakeičiamas, išdėstant jį taip:

Paslaugų teikėjui nepagrįstai nutraukus Sutartį, Klientas turi teisę taikyti Paslaugų teikėjui 10% (dešimties procentų) Pradinės sutarties vertės be PVM dydžio baudą, kurią Klientas turi teisę vienašališkai įskaityti į Paslaugų teikėjui mokėtinas sumas, jas atitinkamai sumažindamas. Paslaugų teikėjas privalo atlyginti Kliento patirtus nuostolius, susijusius su Sutarties nutraukimu.

* 1. Sutarties BS 13.8 p. pakeičiamas, išdėstant jį taip:

Paslaugų teikėjas visiškai atsako už teikiamų Paslaugų kokybę. Paslaugų teikėjas visiškai atsako už savo ir kitų pasitelktų asmenų veiksmus, atliekamus teikiant Paslaugas, ir įsipareigoja Klientui ir tretiesiems asmenims atlyginti visą dėl netinkamo Paslaugų teikimo atsiradusią žalą (tiesioginius ir netiesioginius nuostolius).

* 1. Sutarties BS 13.9 p. pakeičiamas, išdėstant jį taip:

Paslaugų teikėjui nesuteikus kokybiškų Paslaugų ar nepašalinus Paslaugų teikimo trūkumų Kliento nurodytu laiku ar kitaip pažeidžiant Paslaugų teikimo terminus, už kiekvieną tokio vėlavimo dieną Klientas turi teisę taikyti 0,05% (penkių šimtųjų procento) dydžio delspinigius, skaičiuojamus nuo nesuteiktų ar vėluojamų suteikti Paslaugų vertės. Netesybos negali būti reikalaujamos, jei vėluojama dėl Kliento kaltės. Paslaugų teikėjas taip pat privalo atlyginti dėl tokio vėlavimo Kliento patirtus nuostolius. Jei Paslaugos nebuvo suteiktos ar šalinant Paslaugų teikimo trūkumus Klientas, įspėjęs Paslaugų teikėją ne vėliau kaip prieš 2 (dvi) darbo dienas, taip pat turi teisę samdyti trečiuosius asmenis Paslaugų suteikimui ar Paslaugų trūkumams pašalinti bei reikalauti šių sumų apmokėjimo iš Paslaugų teikėjo arba sumažinti pagal Sutartį Paslaugų teikėjui mokėtinas sumas, vienašališkai atliekant sumų įskaitymą.

1. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**
	1. Paslaugų teikėjas Sutarčiai vykdyti turi teisę pasitelkti šiuos Subteikėjus, kurie numatyti Paslaugų teikėjo Pasiūlyme: Rasa Valienė, Dovilė Miškelevičienė*.*
2. **KITOS NUOSTATOS**
	1. Sutarties BS 10.7 p. pakeičiamas, išdėstant jį taip:

Kai Paslaugų rezultato dalį sudaro Paslaugų teikėjui ar tretiesiems asmenims priklausančiomis Intelektinės nuosavybės teisėmis saugomi objektai, kurie buvo sukurti dėl intelektinės veiklos, kurios neapima ši Sutartis, arba kai Paslaugų rezultatais Klientas gali tinkamai naudotis tik kartu naudodamasis tokiais objektais, Paslaugų teikėjas privalo užtikrinti, kad šie tretieji asmenys arba jis pats ne vėliau kaip Paslaugų rezultatų perdavimo metu, suteiktų Klientui visas Intelektinės nuosavybės teises (išduotų visas licencijas), kurios yra būtinos tinkamai Klientui naudotis Paslaugų rezultatais. Jeigu kas kita nenumatyta Sutartyje, į Paslaugų kainą yra įskaičiuotos visos išlaidos ir atlyginimai (įskaitant mokesčius), kurie turi būti sumokėti už tokių teisių suteikimą. Paslaugų teikėjas privalo nurodyti Klientui, kokios Intelektinės nuosavybės teisės yra suteikiamos (licencijos išduodamos) Klientui pagal šį Sutarties punktą ir perduoti Klientui visus dokumentus ar duomenis, patvirtinančius tokių licencijų suteikimą ne vėliau kaip Paslaugų rezultatų perdavimo metu.

* 1. Jei Sutarties Šalis vėluoja ar iš turimų duomenų akivaizdu, kad vėluos įvykdyti Sutartimi prisiimtus įsipareigojimus dėl aplinkybių, nulemtų virusinės infekcijos protrūkio, ji turi teisę kitos Šalies prašyti Sutarties pratęsimo, pateikdama vėlavimo priežastis pagrindžiančius įrodymus. Sutartyje numatytų įsipareigojimų įvykdymo terminas gali būti pratęstas tik tokiam laikotarpiui, kurį Šalis negali ar negalėjo vykdyti savo įsipareigojimų.
	2. Klientas turi teisę Sutarties galiojimo metu pareikalauti Paslaugų teikėjo pateikti pagrindžiančius dokumentus dėl Paslaugų teikimo metu naudojamų prekių/įrangos/medžiagų atitikties Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 58 straipsnio 41 dalies nuostatoms ir Paslaugų teikėjo bei jo Subtiekėjų atitikimo Europos Tarybos reglamento (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio reikalavimams, taip pat – dėl atitikties Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 50 straipsnio 9 dalies nuostatoms *(jei taikoma).* Paslaugų teikėjui nepateiktus tokios informacijos gali būti sprendžiama dėl Sutarties nutraukimo Sutartyje nustatyta tvarka.
	3. Paslaugos teikėjui žinoma ir jis neprieštarauja, kad Sutarties galiojimo metu Klientas, atsižvelgdamas į privalomus nacionaliniam saugumui užtikrinti keliamus reikalavimus bei rekomendacijas, turi teisę tikrinti ir gauti reikiamą informaciją apie Paslaugos teikėją ir su juo susijusius asmenis (įskaitant, bet neapsiribojant, juridinio asmens dalyvius, naudos gavėjus ir pan.) iš viešų registrų, įskaitant, bet neapsiribojant, Juridinių asmenų registro, Juridinių asmenų dalyvių informacinės sistemos, Juridinių asmenų naudos gavėjų informacinės sistemos ir kt. Paslaugos teikėjui taip pat yra žinoma ir jis įsipareigoja, Klientui pasikreipus į Paslaugos teikėją, atitinkamai pateikti visą aukščiau nurodytą ir Kliento prašomą informaciją.
	4. Paslaugų teikėjas turi mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentus teikti elektroniniu formatu, o dokumentacija, kuri turi būti pasirašoma, turi būti pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.
1. **KONTAKTAI**
	1. Šalys skiria savo atstovus Sutarties vykdymo kontrolės ir ryšių palaikymo tikslais. Nurodytasis Kliento atsakingas asmuo, be kita ko, turi teisę žodžiu ir raštu duoti Paslaugų teikėjo atsakingam asmeniui privalomus su Sutarties vykdymu susijusius nurodymus, pasirašyti Paslaugų perdavimo-priėmimo aktą, gautas PVM sąskaitas faktūras ir kitus su Sutarties vykdymu susijusius dokumentus (išskyrus susitarimus dėl Sutarties pakeitimo ir pan.). Visi su Sutarties vykdymu susiję pranešimai gali būti siunčiami šių atstovų kontaktiniais duomenimis nurodytais Sutarties priede Nr.1.
2. **SUTARTIES PRIEDAI**
	1. Sutarties priedas Nr. 1, „Kontaktiniai duomenys“ (konfidenciali informacija), 1 lapas.
	2. Techninė specifikacija ir jos priedai, 9 lapai.
	3. Laimėjusio Tiekėjo pasiūlymas, 3 lapai.
	4. Deklaracija dėl sutikimo būti subtiekėju, ūkio subjektu\_Rasa Valienė, 1 lapas.
	5. Deklaracija dėl sutikimo būti subtiekėju, ūkio subjektu\_Dovilė Miškelevičienė, 1 lapas.
	6. Prokūra 2014 m. gruodžio 3 d., 1 lapas.

Šie priedai laikomi konfidencialia informacija: Prokūra 2014 m. gruodžio 3 d., 1 lapas.

|  |  |
| --- | --- |
| **KLIENTAS****Akcinė bendrovė Lietuvos oro uostai**PVM mokėtojo kodas LT208640716Tel. +370 5 2739326El. p. info@ltou.lt Atsiskaitomoji sąskaita:Luminor bank ASLT33 4010 0425 0007 0513Banko kodas 40100Saugos ir saugumo departamentodirektorius Vidas Kšanas \_\_\_\_\_\_\_\_\_\_\_\_\_\_\_\_\_\_\_\_\_\_\_\_Pasirašymo data A.V. | **PASLAUGŲ TEIKĖJAS****UAB Skrivanek**PVM mokėtojo kodas LT100001115619Tel. +370 673 75574El.p. kristina.suskevic@skrivanek.lt Atsiskaitomoji sąskaita:Swedbank ABLT78 7300 0100 8405 8949Banko kodas 73000Direktoriaus pavaduotojaKristina Šuškevič   \_\_\_\_\_\_\_\_\_\_\_\_\_\_\_\_\_\_\_\_\_\_\_Pasirašymo data A.V. |

Priedas Nr. 1

*KONFIDENCIALI INFORMACIJA*

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

Šalys skiria savo atstovus Sutarties vykdymo kontrolės ir ryšių palaikymo tikslais. Nurodytasis Kliento atsakingas asmuo, be kita ko, turi teisę žodžiu ir raštu duoti Paslaugų teikėjo atsakingam asmeniui privalomus su Sutarties vykdymu susijusius nurodymus, pasirašyti Paslaugų perdavimo-priėmimo aktą, gautas PVM sąskaitas faktūras ir kitus su Sutarties vykdymu susijusius dokumentus (išskyrus susitarimus dėl Sutarties pratęsimo, pakeitimo ir pan.). Visi su Sutarties vykdymu susiję pranešimai gali būti siunčiami šių atstovų kontaktiniais duomenimis:

|  |  |
| --- | --- |
| **PRANEŠIMAI** | **KONTAKTINIAI ASMENYS** **(ATSAKINGI UŽ SUTARTIES VYKDYMĄ)** |
| **Klientui:** | **Kliento atstovai:** |
| Adresas - Rodiūnios kel. 10A, LT-02189 Vilnius, elektroninis paštas – info@ltou.lt . | *Mokymų instruktorius**Raimundas Meilutis**Tel. +370 611 91598**El. p. R.Meilutis@ltou.lt*  |
| **Paslaugų teikėjui:** | **Paslaugų teikėjo atstovai:** |
| Adresas – Švitrigailos g. 11B, LT-03228 Vilnius, elektroninis paštas – kristina.suskevic@skrivanek.lt . | *Direktoriaus pavaduotoja**Kristina Šuškevič**Tel. +370 673 75574**El. p.* *Kristina.suskevic@skrivanek.lt* |
|  |  |

1. Vadovaujantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodika. [↑](#footnote-ref-2)
2. <https://osp.stat.gov.lt/> [↑](#footnote-ref-3)